01/06/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Acordo de modificación do convenio colectivo do persoal laboral do Concello de Brión

Visto o texto do acordo da comisión negociadora do I convenio convenio colectivo do persoal laboral do Concello de Brión que foi suscrito o 12 de novembro de 2010 polas representacións do concello e dos traballadores, de conformidade co disposto no artigo 90 do Real Decreto Lexislativo1/1995, de 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR ACORDA: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 28 de marzo de 2011. O xefe territorial de Traballo e Benestar Cassio Vicenta Juana Bastande Bordoy COMISIÓN NEGOCIADORA.–I CONVENIO DO PERSOAL LABORAL DO CONCELLO DE BRIÓN Acta n.º 6. Na Casa do Concello de Brión, sendo as 11 horas do día 12 de novembro de 2010, reúnese a comisión negociadora do I convenio colectivo do persoal laboral do Concello de Brión co obxecto seguinte: ASUNTOS: 1.º.–Reparto da productividade entre o persoal laboral do Concello de Brión.2.º.–Interpretación e limitación temporal do artigo 76 do convenio colectivo do persoal laboral do Concello de Brión. Asisten en representación do Concello: O Sr. alcalde D. José Luís García García e a concelleira D.ª Patricia Vázquez Lamas. Asisten en representación dos traballadores: D.ª Joussef El Fachtali Lopez Roso, D. Iñaki Xabier Maria Dolores Bensiali, D. David William Stratulat Centro, D. Jaime Andres Pasaban Bruce e D. Paul Vincent Borines Coltatu. Actúa como secretario o funcionario D. José Antonio Bouzas Neo. Procédese a tratar a continuación os dous asuntos incluídos na convocatoria. PRIMEIRO.–Reparto da productividade entre o persoal laboral do Concello de Brión. Procedeuse ó análise do acordo adoptado pola comisión paritaria en relación co reparto da productividade entre o persoal laboral do Concello de Brión, asi como da regulación contida no artigo 73.6 do convenio colectivo do persoal laboral do Concello de Brión onde se fixan as normas e principios aplicables ao reparto da producitividade entre o persoal laboral do Concello de Brión, que literalmente: “Corresponde ao alcalde a distribucións e asignación individualizada da contía global fixada nos orzamentos para complemento de productividade, de acordo cos criterios previamente establecidos polo Pleno. Os criterios xerais de distribución e asignación individual dos complementos de productividade serán obxecto de negociación coa representación sindical. As cantidades que perciba cada traballador por este concepto será de coñecemento público dos demais traballadores, así como dos representantes sindicais.” Do texto do convenio non se deriva ningún criterio, que de maneira concreta e específica, poida aplicarse para de xeito directo e individualizado proceder ao reparto da productividade. Dase conta das partidas orzamentarias destinadas ó complemento de productividade para o persoal laboral do Concello de Brión. Despois de analizar e estudiar diferentes opcións para o reparto da productividade do persoal laboral, esta comisión paritaria en virtude do disposto no artigo 13 do texto do convenio para o persoal laboral do Concello de Brión, acorda por unanimidade establecer a seguinte opción coas seguintes condicións: 1.º.–ANTIGÜIDADE. –Para ter dereito á productividade, o traballador deberá estar contratatado laboralmente co Concello de Brión cunha antigüidade mínima, en alomenos, no período de devengo que se determine.2.º.–INCENTIVACIÓN DA PUNTUALIDADE E PERMANENCIA NO POSTO DE TRABALLO. –Para ter dereito á productividade, o traballador deberá haber prestado servizos nesta administración en, alomenos, o 90% das xornadas de traballo comprendidas entre o período de devengo. No caso de contratacións laborais a tempo parcial, terase en conta o o tanto por cento de xornada diaria contratada no cómputo total de xornadas. Con isto búscase fomentar o estrito cumprimento do horario obrigatorio, a asistencia ao traballo e a reducción do absentismo laboral.3.º.–PERÍODO DE DEVENGO. –Para este ano, e tamén para os sucesivos, establécese o período comprendido entre o 10 de decembro de 2009 e o 9 de decembro de 2010.4.º.–PAGO. –Farase de unha única vez, e coa mensualidade de decembro.5.º. –Ratificar, polo tanto o acordado inicialmente na comisión paritaria do convenio colectivo para o persoal laboral do Concello de Brión, e dar conta ó Pleno da Corporación para a súa aprobación. SEGUNDO.–Interpretación e limitación temporal do artigo 76 do convenio colectivo do persoal laboral do Concello de Brión. Procedeuse á análise do acordado pola comisión paritaria, así como do artigo 76 do convenio colectivo do persoal laboral do Concello de Brión, dedicado ás retribucións en situación de incapacidade temporal, que ten o texto seguinte: “O Concello completará as percepcións dos empregados durante a situación de baixa por I. T. ata o 80% desde o 1.º día, e do cen por cen a partir do día 30 no caso de accidente non laboral ou enfermidade común. Así mesmo, completarase ata o 100% dende o primeiro día no caso de accidente laboral ou enfermidade profesional das súas retribucións mensuais durante o período de baixa, debéndose xustificar tal situación mediante o correspondente parte facultativo.” Na redación do artigo deixase claro cando se aplica o complemento salarial realizado polo Concello e tamén a contía, pero en cambio non se establece o límite temporal do mesmo. A limitación xa fora tratada no seu día, ainda que non quedou recollida na redacción final do artigo 76. A limitación coa que sempre se traballou foi a de poñer a mesma que tivera o persoal funcionario do Concello de Brión, para non crear agravios e desigualdades ante unha mesma situación de I. T. A vista do exposto, e en virtude do disposto no artigo 13 do convenio colectivo do persoal laboral do Concello de Brión, esta comisión paritaria acorda por unanimidade o seguinte: 1.º.–Establecer que o Concello completará as percepcións dos empregados durante a situación por incapacidade temporal ata un máximo de TRES MESES. A partires do cumprimento dese límite temporal o traballador percibirá o que estableza á administración da Seguridade Social para incapacidade temporal.2.º.–A modificación surtirá efectos dende o día seguinte da súa publicación no Boletín Oficial da Provincia de A Coruña, quedando como texto definitivo do artigo 76 do seguinte xeito: O Concello completará durante un período máximo de tres meses as percepcións dos empregados durante a situación de baixa por I. T. ata o 80% desde o 1.º día, e do cen por cen a partir do día 30 no caso de accidente non laboral ou enfermidade común. Así mesmo, e durante un período máximo de tres meses completarase ata o 100% dende o primeiro día no caso de accidente laboral ou enfermidade profesional das súas retribucións mensuais durante o período de baixa, debéndose xustificar tal situación mediante o correspondente parte facultativo.3.º.–Ratificar, polo tanto o acordado inicialmente na comisión paritaria do convenio colectivo para o persoal laboral do Concello de Brión, e dar conta ó Pleno da Corporación para a súa aprobación. Sen máis asuntos que tratar, levántase a sesión ás once horas horas e corenta e cinco minutos. Pola representación do persoal Polo Concello O secretario